
Prooemium* 


commodis,  medico  nosocomiali  oblatis,  haud 
exigui  momenti  censeo,  quod  gravissimorum  et 
rarissimorum  exempla  malorum  multa  ei  in  con- 
spectum veniant,  quod  remedia  in  istos,  antea  iam 
insanabiles  declaratos,  adhuc  adhibenda,  horum- 
que  agendi  modum  cognoscat  atque  observet,  quod 
tandem  adspectu  calamitatis  huius  conductus,  ipse 
animum  ad  mala  summopere  intendat  et  studia 
singulatim  eo  dirigat,  ut  remedia  fortasse  detegat 
et  auxilii  modum  inveniat  quo  miserias  illas  ge- 
neris humani  fugare  aut  saltem  lenire  possit.  Nam 
in  plebe  et  infima  multitudine  in  quam  prae  alia 
nosocomii  beneficia  proficiscuntur , ex  vitae  genere 
aliisque  rebus  externis  gravissimi  morbi  frequen- 
ter radices  figere  possunt*  Cum  itaque  et  mihi 
medico  adiutorio  in  nosocomio  caritatis  Beroli* 

nensi  per  arnipm  degenti,  contigerat,  ut  hominum 
morbos  diversissimos  conspicerem,  ad  ea  mala 
quam  maxime  mentem  adduxi,  quae  Chirurgia 
ulcera  salutat*  Horum  autem  prae  aliis  pertina- 
cissima, maligna  et  fere  nullam  saepissime  cu- 
ram admittentia,  herpetica  sunt:  quae  exedentia 
adeo  cancrosani  induere  naturam,  hacce  tum  ipsa 
vitam  exstinguere  possunt.  De'  hisce  exulceratio- 
nibus herpeticis  exedentibus,  quarum  sat  frequen- 
ter ohseryavi  decursum  curae  que  earum  cona- 
mina, nonnullas  conscribam  pagellas,  deque  illa- 
rum natura  atque  sanatione  sententiam  meam 
proferam;  quas  studiorum  meorum  primitias  be- 
nignis, L,  B.  adspectes,  quaeso,  ogulis,  nec  sis 
mihi  acerrimus  iudex  in  opere  diiudicando. 

Quodque  ulcus  cutaneum  ex  herpetq  exortym 
et  cutis  continuata  erosione  longiori  sive  breviori 
tempore  augmentum  capiens,  qtiod  indolem  sub 
ipsa  amplificatione  herpeticam  retipet,  ulcus  her^ 
peticum  phagedaenicum  seu  herpes  exedens 
salutatur. 

Utut  cuiusque  herpetis,  et  sine  dubio  phage- 
daenici priniordia  inflammatoria  sunt;  initio  cutis 
rubescit,  prurit,  tenditur  et  aliquomodo  tumida 
fit  adeo  ut  febricula  accedere  possit.  Tum  in  illo 
loco  inflammato  stigmata  parva  conspiciuntur  et 
rarissime  quidem  singula,  sed  semper  fere  dense 
aggregata,  quae  statim,  dum  in  pustulam  mutan- 

lur,  primo  in  apice,  tum  quoque  omni  circuitu 
fluido  seroso,  limpido,  rarius  blando,  paene  con- 
tinuo acri  et  rodente  implentur,  pisi  magnitudi- 
nem ad  ipisci  queunt,  et  denique,  vel  ipso  con- 
tento disrunipuntur,  sive  per  aegrum  frictione 
aperiuntur,  et  materiam  fluidam,  quam  continent, 
effundunt*  Pustula  aperta,  ulcus  residuum  mox 
ex  pertinacia  sua  et  rapido  progressu  phagedaeni- 
cum se  annotat.  Huc  usque  proreptum  ulcus 
manifesto  duplici  sub  forma  a me  animadverte- 
batur, prout  constitutio  scilicet  organismi,  in  quo 
saeviebat,  diversa  fuit,  quas  nunc  latius  exponam: 
1.  Fundus  ulceris,  si  sub  prima  forma  ad- 
sit, haud  multum  est  cutis  compagi  immersus, 
quin  adeo  superficiem  eius  in  medio  suo  saepius 
superet,  ceteroquin  aequus,  et  ex  parvis  subrubris 
et  laxis  constipatus  est  carunculis  carneis,  fere 
omni  sensibilitate  depravatis,  versus  margines 
autem  depressus  cuti  magis  insinuatur^  Fluidum 
ex  illo  effusum  ex  albido  flavescens,  tenue  qui- 
dem sed  non  iam  aquosum  nominandum,  haud 
nimia  copia  secernitur  et  partes,  euper  quas  effluit, 
quidem  erodit,  non  vero  ea  vi  et  rapiditate  quam 
illud  in  ulcere  secundae  formae  secretum*  Mar- 
gines ulceris  retusi  parum  a fundo  distantes  et 
callosi  circuitum  inaequalem  referunt*  Area,  qua 
ulcus  circumdatur,  rubedine  pura  sed  alta  et  lata 
tincta  est,  et  epidermis  in  ea  perpetuo  solvitur  squa- 

mis  minoribus  furfuraceis,  sive  maioribus.  Fundo 
ipso  et  marginibus  continuo  crustae  singulae  in- 
generantur, quae  interdum  deiectae  mox  denuo 
procrescunt.  Dolor  in  toto  ulcere  exiguus  saepis- 
sime nullus.  Augetur  quidem  semper  planum 
exulceratum,  fit  autem  amplificatio  tarde  et  sensim 
solummodo,  ita  ut  haud  raro  aliis  locis  prorepat 
ulcus,  aliis  siccescat,  quomodo  per  annos  quod 
ad  magnitudinem  immutatum  perdurare  possit. 

Organismi  qui  huiusmo'di  ulcere  vitiantur, 
nulla  consuete  cachexia  sive  quoquam  statu  mor- 
boso alio  laborant;  maxime  homines  sunt  iuveniles, 
sano  faciei  colore,  infractis  yiribus  in  corpore  bene 
nutrito,  et  omnes  functiones  cum  optime  iis  suc-» 
cedant,  malum  topieum  solummodo  conquerun- 
tur; ad  summum  signa  aliqua  anamnestica  sys- 
tema lymphaticum  affectum  fuisse  comprobantia 
exquiri  possunt.  ' Hanc  herpetis  exedentis  speciem 
ulcus  herp'eticum  mere  phagedaenicum 
insignire  velim.  Durante  tempore  haec  ulceris 
forma  in  secundam  transmutatur,  quae  quidem 
et  mox,  exulceratione  suborta,  locum  habere  po- 
test^ 

fi.  fecunda  qua  apparet  ulcus  herpeticum 
pha  gedaenicum  forma,  maligna  cognominanda, 
semper  in  corpore  omnino  cachectico  invenitur, 
sive  dyscrasia  primaria  propria  concomitatur,  Fun- 
dus ulceris  laxis  et  sordidis  granulis  carneis  variae 


formae  confertus,  sinuatus  est  et  magis  in  cutis 
telam  rodendo  descendit,  inaequalis  et  corrosus, 
unde  sanies  tenuis,  cruenta,  albida  sive  subviridis, 
magna  copia  effluit,  quae  male,  tanquam  empyreu- 
matica  olet,  et  acris  atque  erodens  circuitum  ulce* 
ris  nova  inflammatione,  qua  pustulae,  denuo  in 
ulcera  abiturae,  gignuntur,  clepascit,  et  cutis  com- 
pagem Iiac  ratione  ulterius  destruit.  Mar- 
gines, quibus  ulcerationi  fines  ponuntur,  semper 
inaequales,  decolores,  corrosi  et  lacerati  nonnullis 
solum  locis  incrustati  inveniuntur,  simul  laxi  di- 
stantes et  reflexi  versus  ulcus  attenuati,  tenues,  ra- 
rius autem  callosi  atque  prominentes  extant.  Cu- 
tis qua  cinguntur,  rubedinem  lividam,  diffusam 
refert,  laxa,  tumida  est  et  oedematosa,  non  soluna 
pruritum,  sed  potius  dolorem,  saepiusque  quiden^ 
vehementissimum  efficit.  Crustae  perpaucae  ulcere 
effonnantur,  solummodo  singulis  fundi  atqne 
marginum  locis  apparent,  magis  ad^nc  epidermis 
in  circumferentia  ulceris  desquamatur,  Intolera- 
bilem causat  pruritum  circuitus,  clolorem  ardentem 
et  pungentem  fundus,  semper  ad  tinum  omnia 
augentur  phaenomena  ad  ulcus  delentia,  in  orga.* 
nismum  communem  iamiam  debilem , et  haud 

I 

sanum  reagunt,  eiusque  crasin  disturbant,  unde 
clenuQ  pessimi  in  ep  praeparati  humores,  ad  ulcus 
reduces,  hic  cum  secretionis  organi  iam  extante 

malignitate  carcinomatosum  malam  gignere  de- 
beant. 

Persistens  consuete  herpes  exedens , rarissime 
fugax,  prae  aliis  locis  faciem  defoedat  atque  mor- 
bum scrofulosum , syphiliticum  et  scorbuticum 
frequentissimi  comites  habet.  Insequuntur  autem 
ulcus,  per  longius  temporis  spatium  existens,  et 
summa  malitia  iam  saeviens,  deduxus  capillorum, 
cutis  compagis  destructio,  musculorum  et  ossium, 
quod  ad  organismum  communem  autem,  dedo- 
latio,  debilitas  summa,  macies,  cachexia,  [status 
scrofulosus,  phthisis  trachealis,  pulmonalis,  tu- 
berculosa, status  gastricus,  organorum  digestionis 
status  pituitosus  chronicus,  infimi  ventris  conten- 
torum infarctus,  tumores  oedematosi , hydrops  uni- 
versalis et  febris  lenta. 

Continuo  longum  herpes  exedens  absoluit 
decursum  et  haud  raro  ad  mortem  usque  non  ces- 
sat. Saepius  malum  sistit  vicarium  aliis  maioris 
momenti  morbis,  quibuscura,  sic  positis  rebus 
ajternat : eliminare  humores  depravatos  et  corpori 
noxios  atque  superfluos  hoc  modo  natura  per  ul» 
cus  videtur,  si  id  efficere  alia  via  impeditur, 
(^uod  praecipuo  attinet  ad  menstrua  anomala,  ad 
Statum  hacmorrhoidalem  et  arthritidem  etc,  Me- 
jlftorabile  huius  mutationis  exemplum  ulceris 

cum  aliis  morbis  P«  Frank  i)  memoriae  man- 
davit. 

His  e signis  diagnosticis  nunc  exhibitis  elucet 
me  herpetem  exedentem  inprimis  ex  malignitate 
eins  in  duas  subdividere  species,  idest  in  ulcus 
herpeticum  mere  phagedaenicum  et  in 
ulcus  herpeticum  phagedaenicum  malig- 
num, quae  non  solum  externa  forma,  sed  etiam 
indole  inter  se  discrepant,  atque  eo  tantum  conve- 
niunt aliquo  modo,  quod  herpetico  ab  initio 
formentur  charactere,  sine  remediis  adhibitis  fere 
seniper,  et  cum  bis  haud  raro,  latius  proserpant, 
et  prima  ulceris  forma  temporis  decursu  in  se- 
cundam mutetur,  Existere,  pufa,  ulcus  herpeticum 
plane  efformatum  diurturne  sinq  morbo  aliquo 
generali,  adeo  phagedaenicum  esse  potest,  et 
neutiquam  tamen  ostendere  maioreiri  illuni  ma- 
lignitatis gradum,  quod  ad  phaenomena  }oqalia  et 
etiam  ad  vitam  organismi  commuiiem.  Quod  de 
ulcere  primae  formae  valet*  Hoqce  autem  dolore 
humorum  iactura,  eorumque  circulatione  anoma- 
la  aljis  cum  causis  occasionalibus  cachexiam  cor^? 
ppris  universalem  attrahere  debet,  atque  sic 
morbum  secundarium,  quo  ipsum  deterius  fit, 
sistere:  aut  e coritrario  in  corpore  dyscrasia,  ut 


1)  P.  Frank  de  curandis  Lpminum  morbis  liber  IV  de 
iierpete. 

scrofulosi,  syphiliticle  etc,  vitiato  vel  iamiam  ca- 
chectico, et  organisationis  vitiis  deleto,  ulcus 
herpeticum  mox  ab  initio  in  phagedaenicum  ma- 
lignum abit,  et  hoc  modo  malum  secundarium 
e morbo  universali  evadit*  Quae  quidem  ratio 
apud  ulcus  secundae  formae  animadvertitur* 
Herpetis  idcirco  malignitatem  signa  approbantia 
singula  habeo  et  topica: 

1.  Exulceratio  gravior  et  patens,  quae  adest, 
si  herpes,  malitiori  natura,  magis  atque  velocius 
in  ulcera  aperta  abit,  quam  ex  secreto  squamas, 
furfura  sive  crustas  procreat* 

2*  Formatio  squamarum  et  crustarum  ra- 
rior* 

5*  Ichor  tenue,  neutiquam  seu  subviride  tinc- 
tum et  foetens. 

Herpes  genuinus  crustaceus  e*  g«,  quod  ad 
sanationem  eo  gradu  pertinacissimus  esse  potest, 
quo  ulcus  herpeticum  phagedaenicum,  detrimenta 
autem,  quae  corpori  infert,  maxime  ad  eius  de- 
formitatem tantummodo  pertinent,  per  longin- 
quum saepius  tempus  fere  immutatus  relinquitur, 
aut  minimum  modo  capit  augmentum,  fere  nul- 
lum causat  dolorem  et  optime  in  affecto  indivi- 
duo succedunt  functiones,  laborant’,  voluptate 
fruuntur,  coitura  exercent,  infantes  pariunt  et 
ji^ala  a4sueti , id  non  ferre  videntur*  Huius  modi 
exempla,  praecipue  autem  mulierum,  in  magno 

nosocomio  multa  observari  queunt4  Quoclsi  autem 
in  hoc  herpete  crustae  sive  squamae  solvi  incipi- 
ant, et  haud  regenerentur,  inflammatio  circum- 
dans magis  extendatur,  et  quae  fuit  incrustata  su- 
perficies et  sicca  antea  exulcerata  fiat,  atque  aper- 
ta maneat,  iam  est  auctum  periculum.  Initio 
quidem  pus  secernitur,  haud  prorsus  corruptum,  et  in 
ulceribus  adhuc  superficialibus  et  parvis  crustae  qui- 
dem et  squamae  formantur,  sed  singulae  et  paucae; 
decursu  autem,  si  crescit  ulceris  malignitas,  ex 
parvis  exulcerationibus  contrahitur  ulcus  magnum, 
secretum  ex  toto  depi*avatur,  et  neutiquam  in 
crustas  sive  squamas  abit,  qua  ratione  tunc  con- 
firmatur ulcus  herpeticum  phagedaenicum  mali- 
gnum. 

Proximam  herpetis  causam  ex  longinquo 
iam  tempore  medici  in  dyscrasia  ponere  sole- 
bant. Aut  singulari  humorum  depravatione,  dys- 
crasia herpetica  ab  iis  nominata,  ulcus  exoriri  et 
contagium  herpeticum,  cuius  indolem  accuratius 
explicare  non  valebant,  inde  effervescere  puta- 
bant: aut  dyscrasiam  ei  subesse  syphiliticam,  scor- 
fulosam  sive  scrobuticam  opinabantur, 

Recentiorum  inprimis  Haasius  12)  impetigi- 
num, ideoque  et  herpetum  indolem  in  lucem 


2)  Haase  Handbuch  der  chronisclieil  ICrankheiten , 4 ter 
Theil. 


protulisse  credidit,  si  eos  e cutis  organi  statu  in- 
flaminalorio  procedere  docet,  ita  ut  inflam- 
matio mox  magis  systema  capillare  in  super- 
ficie arripiat,  mox  altius  descendens,  rete  Mal- 
pighi  infestet,  et  ea  ratione  ulcus  herpeticum 
exquisitum  tanquam  inflammationis  exitus  adspi- 
ciendum  sit.  Facillime  autem  intelligendum,  hac 
sententia  nil  luculentius  enucleari,  quod  veterum 
doctrina  non  iam  explicasset.  In  cutis  etenim 
loco,  quo  ulcus  herpeticum  adoritur,  actionem 
inflammatoriam  exstare  debere,  certo  iam  anti- 
quiori tempore  quisque  se  certiorem  fecit,  quia 
difficulter,  phaenomenis  sub  exortu  herpetis  topi- 
cis  adspectis  infitianda  eet  inflammatio,  sine'  qua 
ceteroquin  novum  secretorium  organon  fieri  non 
posse,  iam  diu  tritissimum  est.  Veritate  autem 
quaeritur,  cur  talis  inflammatio  tali  cum  exitu 
suboriatur,  cur  finenl  erythematis  sive  cuius- 
vis alius  inflammationis  non  capiat,  sed  po- 
tius, idque  quidem  semper,  efformatione 
squamarum*  crustarum  et  ulceris  herpetici  solva- 
tur? et  illud  praecipue  quod  hanc  singularem 
provocet  inflammationem  et  eius  decursum  hoc 
proprio  modo  dirigat,  id  causa  proxima  haberi  de- 
bet, non  autem  ipsa  illa  inflammatio,  quae  ad 
morbi  apparitionem,  ad  eius  symptomata  pertinet* 
Sine  omni  dubio  in  illis  hominibus,  qui  ul- 
cere herpetico  iam  phagedaenico  maligno  inf^stan- 

tiir,  humornra  crasin  esse  subvertam  et  inde  cau- 
sam suppeditari  proximam,  nemo  non  agnoscet, 
qui  illorum  colorem  depravatum,  maciem,  diges- 
tionem segnem  et  aliarum  functionum  disturba- 
tionem aut  signa,  dyscrasias  apertas  confirmantia, 
animadvertatur.  Haud  pari  modo  res  se  habere 
mihi  videtur  circa  illa  ad  primam  formam  perti- 
nentia ulcera  herpetica.  Quod  si  enim  huiusmodi 
ulcere  alfectos  iuvenes  (et  bene  nutritos,  viribus 
infractis  praeditos,  eorumque  functiones  optime 
succedentes  intueor,  in  iis  propriam  hypertro- 
phiam, cum  humorum  sequente  congestione,  ac- 
cipere coactus  mihi  videor,  qua  natura  succos 
corpori  non  necessarios  ulcere  deplere  petat,  in- 
primis  si  organa  se-et  excretoria,  a natura  corpori 
addita,  actionem,  ad  nutritionis  validae  relationem 
nimis  debilem  exserant,  aut,  ad  certum  tempus 
corpori  stabilita  vis  formatrix,  cum  eam  comitante' 
humorum  turgescentia  ad  quoddam  illi  prospi- 
ciens organon,  prodire  nequeat.  Quantum  neces- 
sario differant  materiae  nutrientes,  quas  organa 
ex  alimentis  praeparant,  quotidiana  docet  expe- 
rientia nos  observantes,  digestione  bona  et  func- 
tionibus ceteris  non  turbatis,  homines  alios,  pauco 
cum  nutrimento  magnam,  alios  autem  multis  ex 
alimentis  exiguam  modo  partium  nutrientium  co- 
piam corpori  apponere.  Sic  huc  accedit,  partes 
genitales  iamiam  evolutas  iuvenilis  hominis  actio- 


nem  suam  ndn  profei*re,  aUt  in  puella  virium  va** 
letndini  eius  bonae  intentio  necessaria  in  uteroj 
efformatione  foetus,  non  Sequitur,  restant  in  cor* 
pore  succorum  copiae,  temporis  decursu  deplen« 
dae,  61  sanitas  retineri  debeat.  Ut  hanc  tangat 
metam,  organismi  solita  organa  excretoria  inten- 
dit frequentissime  natura,  exiguus  autem  ab  ex- 
’ternis  cOrpori  illatus  stimulUs,  sive  ingesta  eodem 
modo  agentia,  depletionem  et  aliis  inusitatis  lo- 
cis, aut  organon  secretorium  morbosum  gignere 
possunt.  Hanc  morbosam  secretionem  introduci 
ac  protrahi  necesse  esse  statu  inflammatorio,  nemo 
est  qui  non  intelligat,  praecipue  cum  omnes  ad 
illum  conditiones , 'humOrum  congestio  auctorum, 
vires  sufficientes,  incitamentum  externum  sive  in- 
ternum in  Corpore  praevaleant.  Qua  ratione  et 
haud  incongruum  estj  talia  ulcera  per  longin- 
guum  tempus  sine  maiori  malignitatis  gradu  exis- 
tere  posse  J initio  enim  illa  duntaXat  fluida  ad 
novum  colatorium  ducuntur > quae  ad  corporis 
existentiam  non  opus  sunt,  simulae  autem  causa 
sive  externa  sive  interna  inflammationem  circa 
exulcerationem  super  illum  ad  hanc  necessarium 
gradum  adauxerit,  aut  vita  corporis  sive  functio- 
num eius  ita  sit  immutata,  ut  vel  nimis  multi 
vel  non  sufficientes  vel  incongrui  deponantur  hu- 
mores ad  ulcus,  eius  secretioni  et  aliam  indolem 
attribui  oportet,  secretam  materiam  copia  peccare^ 


vel  viliorem  et  acrem  fieri,  atque  hoc  moJo  In 
humorum  copiam  et  nutritionem  exitialiter  rea* 
gere,  corporisque  ad  ulcus  compagem  magis  et 
velocius  destruere. 

Hanc  sententiam  inprimis  illa  sanationis 
exempla  confirmant,  ubi  huiusmocU  apud  puellas 
ulcera,  remediis  omnibus  frustra  adhibitis,  frequentet 
repentine  corpus  non  amplius  exeserint,  sed  crescere 
desierint  et  nihil  porro  incommodi  effecerint,  quan- 
do illae  coitum  exercere  coepissent,  aut  adeo  omnino 
disparuerint  sine  valetudinis  bonae  detrimento,  si 
illae  pluries  peperissent ; tum  bona  in  illa  ulcera 
efficacia  per  inediam  curationis,  summa  utilitas, 
quam  afferunt  remedia  derivantia,  fortiter  sed 
caute  ad  tubum  intestinalem  et  adrenes  adhibita, 
et  hydrargyri  muriatici  mitis  usus  internus  ad 
reproductionis  evagantis  imminutionem.  Quae 
omnia  mihi  fuit  observandi  occasio. 

Causis  praedisponentibus  herpetis  exedentis 
maxime  et  diathesis  hereditaria  annumeranda,  ex 
causa  scrofulosa  syphilitica  etc»  sive  ex  illa  pro- 
pria hypertrophia  a parentibus  in  infantes  progressa 
Frequentissime  ulcera  haec  cutem  deturpant  in 
puellis  iuvenilibus  succi  plenis,  fere  puberes  fac- 
tis, provectiori  aetate  sed  maligniora  eo  vitae  mo- 
mento cernuntur,  quo  imi  ventris  infarctus  , ame- 
norrhoea, haemorrhoides  earurnque  ataxiae  homi- 
nem aggredi  coeperunt.  £x  iniluxibus  endemicis 

atqne  epidemicis  praecipue  regiones  humidae  ne- 
bulosae et  paludosae,  et  in  universum  aeris  con- 
stitutio laxa  herpeti  favenU 

Causae  locales , quae  herpeticum  ulcus  in  lu- 
cem proferre  valent,  notandae  sunt  insultationes 
cutis  mechanicae  ac  chemicae,  frictiones,  immun- 
dities et  illius  mala  habita  cura,  vesicatoria  et  si- 
napismi, et  ipsa  infectio  per  secretum  herpeticum 
huc  referenda. 

Ad  causas  herpetici  ulceris  generales  nume- 
randae sunt  dyscrasiae  apertae  variae,  suis  pro- 
priis signis  exquirendae  uti  syphilis,  scrofulosis, 
scorbutus  et  arthritis,  tunc  status  corporis  universi 
cachecticus,  pravis,  acribus  et  salsis  alimentis  et 
potionibus,  sive  aliis  nocentibus  progenitus,  porro 
urinae  secretio  alienata,  pedum  sudorum  consue- 
torum et  katameniorum  suppressio,  morbi  imi 
ventris,  appetitus  coitus  vehemens,  cui  indulgeri 
non  potest,  cum  systematis  vasorum  magna  irri- 
tatione, atque  praeparatio  valida  particulorum  nu- 
trientium, quos  aequo  pondere  corpus  in  mole- 
culas  suas  convertere  non  valet. 

Prognosis  herpetis  exedentis  mala  semper  con- 
formanda» Maxima  sanationis  spes  intrat,  si  ulcus 
recens  primam  descriptam  adhuc  retineat  formam, 
et  in  organismo  iuvenili  medicus  omnes  vires 
nocentes,  malo  faventes,  aroere,  et  corporis  actio- 
nem universam  conditionibus  externis  in  melius 

convretere  valeat.  Saltem,  bona  adhibita  cura,  in 
ulcere  primae  formae  ampliori  cutis  exesioni  prae- 
cavere possumus,  si  sanare  ulcus  etiam  nequea* 
mus.  Desperandum  nobis  est  si,  ulcere  Saeviente 
phagedaenico  maligno,  iam  extant  Cachexia  uni- 
versalis, corporis  emaciatioj  virium  defectus  atque 
imi  ventris  circulationis  impedimenta*  Quo  ma- 
gis corporis  omnes  valent  functiones,  quo  magis 
ipsum  adhuc  viget  eo  melius  praeiudicare  pos- 
sumus* 

In  ulcere  sanando  non  boni  momenti  est^  sl 
nimis  volociter  dispareat,  quo  nonnunquam  subi- 
ta ac  inexspectata  allata  sit  mors.  Repellitur  au- 
tem hoc  modo  facillime  ulcus  in  eo  stadio,  quo 
abit  ex  mere  phagedaenico  in  phagedaenicum 
malignum  descriptum;  fit  per  refrigerium  topi- 
cum  et  derivationes  turbulentas  ad  tubum  intes* 
tinalem  imprudenter  institutas.  Vidi  hominem» 
viginti  novem  annorum , herpete  faciei  exedente 
laborantem,  cachecticum  quidem  iam  aliquomodo» 
sat  autem  viribus  adhuc  praeditum,  quamvis  ex 
infantia  cutis  eius  hac  et  aliis  impetiginibus 
iam  saepius  deturpata  esset,  cui  remedia  niercu- 
rialia  et  aniimonialia  interne  porrecta  nil  initio 
profuerunt,  quia  minori  dosi  illam  ad  malum 
extinguendum  necessariam  revulsionem  adducendo 
erant  impares*  Tum  autem  antimonio  crudo  ea 
dosi  adhibito,  qua  magnopere  intestinorum  secre-* 

tionem  adauget,  et  alvi  excitat  depositiones  fre- 
quentes, atque  exanthemate  arteficiali  pustuloso  ad 
cervicem  dorsuinque  frictionibus  unguenti  tartari 
stibiati  procreato,  in  summam  medicorum  laeti- 
tiam celeriter  disparuit  herpeticum  ulcus.  Mox 
autem  post  disparitionem  hanc  turbulentam  coe- 
naesthesis  aegroti  etiam  alienabatur,  et  aggredie- 
bantur eum  affectiones  pectoris  ventris  et  aliae, 
subitoque  media  nocte  corpus  convellebatur,  atque 
spasmis  sub  ipsis  chlonicis  vita  extinguebatur. 

Cadaveris  sectio  nullam  aliam  obtulit  mortis 
causam,  quam  extravasatum  sanguinis  venosi  in 
anteriores  cerebri  lobos  depositum. 

Si  de  ulceris  sanatione  ex  signis  topicis  quid 
diiudicare  velimus,  necesse  est  ne  carunculas  illas 
carneas,  laxas  atque  subrubidas  procrescentes,  bo- 
nas atque  sanas  hebeamus,  quae  scilicet  rubedine 
semper  intensiori  tinctae  atque  validiores  esse 
debent. 

Sub  cura  herpetis  exedentis  ad  momenta  cau- 
salia respiciatur,  num  [indoles  primaria  vel  secun- 
daria, num  recens  vel  antiqua  impetiginis  sit,  et 
qua  ex  origine  fluat,  inquiratur  necesse  est,  Dys- 
crasias  apertas  ut  syphilitiden,  scrofulosin,  scorbu- 
tum  etc.  remediis  his  ipsis  oppositis  corrigamus 
et  ulcus  ipsum , munditie  semper  curata,  modo 
sedantibus  et  remediis  vitalitati  eius  adaptatis 
tractemus.  Quod  si  autem  ulcus  adest  in  corpore 


e sumino  debili  et  cachexia  vera,  cui  porro  et 
annectuntur  vitia  organica,  labefactato,  inprimis 
necesose  est,  ut  omnes  eius  functiones,  prae  aliis 
autem  il  jui  o.ganorum  cligistionis  erigi  curemus, 
quo  materiae  corpori  apponendae  meliores  prae- 
parentur, atque  viliores  ex  eo  eliminenturt  Hic 
Icci  utamur  remediis  leniter  resolventibus,  atque 
digestionem  iuvantibus,  ut  Kali  tartarico  cum  ex- 
tracto taraxaci,  graminis,  chelidonii,  millefolii, 
tinctura  rhei  aquosa,  sero  laciis,  succis  recenter  ex- 
pressis, aqua  Selteriana  et  aliis;  procedamus  ad 
remedia  amaroaromatica,  ad  amara,  aromatica  et 
ad  adstringentia  ita  ut  chinae  cortice  curam  finia- 
mus. Sub  hac  cura  alvi  excretionem  semper 
klysmatibus  conveniente  tempore  sustineamus, 
renum  secretionem  specierum  singularum  decoc»- 
tis,  sive  sero  lactis,  sive  aliis  prudenter  propinatis, 
promoveamus,  et  cutis  functioni  balneis  tepidis 
prospiciamus-  Quod  si  tunc  corpus  ita  valeat,  ut 
vehementiores  a nobis  ferre  queat  impressiones, 
neque  malum  topicum  cura  roborante  multum  ia 
melius  redditum  iam  sit,  medicamina  in  usum  tra* 
hamus  corporis  naturae  magia  differentia,  ut  plane 
aliam  ei  inferamus  indolem. 

Adornemus  acria  fortiora  ut  iuaiacum,  torti- 
cem  mecerei,  pulsatillam  nigricantem,  hali  sul- 
phuratum, tum  metallica,  ut  hydrargyrum  muria- 
ticum corrosivum,  cuprum  ammoniacale,  sulphur 


auratum  antimonii)  bismuthum  nitricum  praeci- 
pitatum quociquid  Arsenicum*  Ad  ulcus  ipsnra 
medicamenta  imponamus  acriora,  celeris  pagellis 
describenda*  Permultum  et  hac  sub  rerum  posi- 
tione curam  adiuvat  diaeta  blanda,  nutriens  et 
placide  concoquenda,  atque  aeris  inspiratio  puri* 
Neque  semper,  si  corporis  id  permittat  conditio, 
negligendae  sunt  derivationes  ad  tubum  intesti- 
nalem et  ad  renes. 

Quando  autem  status  morbosus  corporis  mix- 
tus animadvertatur  ita  ut  syphilitidis , scrofulo- 
seos  aut  cuiuscunque  aliae  apertae  dyscrasiae  reli- 
quia in  eo  adhuc  saeviant,  generali  humorum  ca- 
chexiae iam  coniuncta,  praecipue  unum  memoratu 
dignum  habeo  remedium,  quod  et  in  nosocomio 
nostro  auxilium  saepissime  ferebat,  id  est  decoc- 
tum Zittraanni  cuius  formulam  hoc  exponam 
loco: 

Rec*  Radie.  Sarsaparillae  unc*  XII* 

Concis,  infund.  in  lebete  stanneo  cum 
aquae  font*  mens.  XXIV*  dein  infus,  imit- 
tatur  sacculus  qui  includit: 

Sacchari  aluminis *.(S'acch.  et  alum,  aa*) 
unc*  unam  sem. 

Mercurii  dulcis  unc*  sem. 

Cinnabaris  antimonii  sublimati  drachm. 
unam. 

Coq.  donec  supersint  mensur*  octo* 


Sub  finem  coct.  adde 
Seminum  anisi 

- foeniculi  aa  unc«  sem. 

Foliorum  sennae  unc*  III* 

Radicis  liquiritiae  unc.  unam  sem. 
Ebullitione  decocti  exorta  redundatio  evi- 
tetur* Colatura  S*  Decoctum  fortius* 
Speciebus  residuis  denue  addantur;  • 

Radicis  Sarsaparillae  contusae  unc.  VI* 
coq.  c.  aquae  fontanae  Mensur.  XXIV* 
ad  reiuanentiam  mensurarum  VIII* 

8ub  finem  coctionis  adUcianturi 
Corticis  Citri 

- cinnamomi 

Cardamom.  minorum  , 

Radicis  liquiritiae  aa  draebm.  III. 

Colatura  S.  Decoctum  mitius. 

Si  autem  regat  in  corpore,  quod  saepius  in 
iuvenili  fieri  solet,  illa  iam  memorata  singularis 
hypertrophia  maxime  duo  sunt  observanda: 

X.  Ne  nimis  multam  alimenti  ingeratur  corpori 
curemus* 

2*  Quin  pro  corporis  valetudine  bona  ex  illo 
succorum  nimia  copia  praeparetur,  impedia- 
mus, eorumque  excretionem  forsan  super- 
fluorum alia  quam  per  ulcus  via  properemus* 
Primum  per  diaetam,  organismi  constitutioni 
ex  intimo  adaptatam,  absolvimus:  pura  blanda 

«it  non  acris  et  minus  nutriens:  caro  quantum 

fieri  potest  omittenda,  certe  tenera,  glutinosa,  et 
quaecunque  lenis  est  tantummodo  sumenda,  non 
assa  sed  modo  cocta,  praecipue  adornanda  sunt 
olera  blanda,  radix  dauci,  lactuca,  cucumeres, 
portulaca,  spinacia,  brassica  Sabauda , asparagus, 
pulticnla  ex  bulbis  solani  tuberosi,  iuscula  tenera 
ex  avena  decorticata,  pani  albo  et  lacte  decocta, 
poma  etc.  Pro  potu  ordinario  aqua  fontana  ma- 
iori copia  sive  lac  propinanda. 

Secundum  iussum  quod  attinet,  inprimis  et 
• fere  solum  hydrargyrum  muriaticum  mite  effec- 
tum hic  exserit,  et  quidem  tractationis  initio  ad 
Weinholdi  methodum  porrectum,  ita  ut  pro  rei 
conditione  sex,  octo  sive  duodecim  huiusmodi 
doses  sumi  sinamus,  curae  decursu  autem,  respectu 
magis  curae  externae,  et  regimine  aptissimo,  ad 
valetudinem  corporis  bonam  promovendam  sem- 
per  continuato,  semel  vel  bis  in  hebdomada  leni- 
ter et  prudenter  alvum  per  calomel  purgemus, 
dura  id  solum  ad  viginti  usque  grana,  sive  cum 
radice  Jalappae  iunctum,  illius  grana  circiter  sex, 
et  huius  grana  quindecim,  proscribimus.  Multum 
utilitatis  in  hoc  puncto,  experitissimorum  viro- 
rum testimonio,  continuatus  et  per  annos  non  in- 
terruptus sulphuris  depurati  usus  tulisse  dicitur, 
ita  quidem,  ut  quovis  tempore  matutino  aegri 
dimidiam  ad  sesqui  drachmam  illius  capiant,  quo 


intestinorum  secretio  properetur,  alvi  depositiones 
molles  atque  frequentiores  excitentur,  et  cutis 
quoque  functio  efficacius  sustineatur* 

Sub  his  omnibus  balnea  tepida  et  decocta 
urinifera  proscribere  non  obliviscamur*  Quam- 
vis autem  revulsiones  et  evacuationes  in  illo  sta- 
tu, quo  corpus  humoribus  albis  abundat,  non 
satis  sint  commendandae,  magna  tamen  et  singu- 
laris etiam  cautio  necessaria,  ut  in  quovis  tempo- 
ris momento  conditionem  organismi  attente  ob- 
servemus, ne  denuo  intestinalis  tubi  morbum 
gignamus,  sed  modum  actionem  corporis  perver- 
sam pededentim  ad  regulam  reducamus*  Si  porro 
in  iuvenilibus  individuis  actionem  partium  geni- 
talium, pro  valetudine  huius  aetatis  bona  necessa- 
riam, in  lucem  proferri  non  posse  intelleximus, 
rationi  maxime  convenire  credo,  si  coitus  modi- 
cum exercitium,  ubi  circumstantiae  id  permittant, 
suadeamus,  quo  partim  placida  humorum  deple- 
tio, partim  salubris  totius  corporis  irritatio  et  re- 
vulsoria  in  utero  actio  producatur. 

Localis  ulceris  tractatio,  quando  internis  re- 
mediis ad  finem  pervenire  putemus,  in  eo  consi- 
stit, ut  partim  per  summam  munditiem  et  medi- 
camentorum indifferentium  applicationem,  emol- 
lientium et  anodynorum,  quibus  exulcerationem 
crustis  Solutam  faciamus,  sanationem  non  conlii- 
heamus , partim  per  apta  remedia  solita  externa 

curam  internam  a<liuvemus«  Ulceri , superficiem 
valde  impuram  offerenti,  hydrargyrum  praecipita- 
tum rubrum,  sive  alumen  ustura,  sive  canthari- 
dum pulverem  inspergamus  sive  unguentum  ex 
praecipitato  rubro,  sive  e fuligine  splendente  im- 
ponamus. Nimiam  iclioris  copiam  optime  imbi- 
bit pulvis  carbonum  inspersus,  sive  corticis  quer- 
cus, sive  chinae,  sive  myrrhae,  deligatione  sicca 
superimposita.  Carunculis  procrescentibus,  in 
ulcere  novam  carnem  genituris,  laxis  ac  debilibus 
auxilio  est  applicatio  solutionis  lapidis  infernalis, 
vini  campliorati,  decocti  nucum  Juglandium,  de- 
cocti quercus  cum  alumine,  decocti  chinae  ecc^ 
Sub  hoc  diuturno  ac  in  habitudinem  iam 
converso  ulcere  irapetiginoso , huic  ipsi  vicinus 
non  sine  fundamento,  priusquam  illud  persanetur 
excitabitur  fonticulus*  Simulae  autem,  cura  in- 
terna ex  omnibus  artis  regulis  instituta,  sat  lon- 
gumque  per  tempus  continuata,  ne  vestigium  sa- 
nationis, ne  purgationem  quidem  aliquam  in  ul- 
cere animadvertamus,  aut  nimis  lento  passu  illa 
procedat,  radicitus  planum  exulceratum  auxiliis 
vehementissime  agentibus,  causticis,  exstirpandum 
est,  superficies  pus  bonum  secernens  provocanda, 
haecce  per  aptas  fasciationes  atl  cicatrisationem 
adducenda.  Nuperrimis  temporibus  duo  praecipue 
auxilia  ad  hanc  eradicationem  probata  invenie» 
Tunt* 

Inprimls  quidem  unguentum,  a quodam  Hell- 
muth  primo  indicatum,  e pulvere  Cosmi  et  un- 
guento, ab  illo  ipso  invento  narcotico  confectum, 
cuius  applicatio  ex  ipsius  in  Caritatis  nosocomio 
faciis  tentaminibus  sequenti  modo  optima  fit: 

Rec.  Cinnab.  factit* 

Ciner.  solear*  tost.  aa  gr*  XII. 

Sanguin.  Dracon*  gr*  XVI* 

Arsenic.  albi  Scrup.  II. 

M.  f.  pulvis* 

Rec*  Ealsam*  peruv. 

Extr.  Conii  aa  draclim.  IV, 

Plumb.  acetic,  scrup*  IV. 

Trae  opii  croc*  scrup*  II. 

Ungt*  cerei  unc*  IV* 

M*  f*  I.  a*  ungt* 

Huius  pulveris  drachma  cum  unguenti  uncia 
exactissime  miscetur,  et  chartae  lusoriae  crassitu- 
dine plumaceolo,  ex  subtili  linteo  carpto  confecto, 
illinitur,  hocce  planum  exulceratum  illo  modo 
obtegitur,  ut  quodammodo  margines  eius  transgre- 
diatur. Sin  autem  remedium  cavis  applicandum, 
turunda,  eodem  modo  inuncta,  immittenda  est* 
Quando  optimum  Arsenicum  pulveri  fuerit  immis- 
tum, aegri  mox  post  impositionem  unguenti  ve- 
hementissimum  conqueruntur  dolorem  in  parte 
obtecta:  facies  (hoc  loco  si  fuit  adhibitum)  oede- 
matosa  fit  et  intumescit,  veide  rubescit  et,  ubi 


ceplialea  intret,  regio  frontis  maxime,  et  quidem 
pulsuum  saepissime  acceleratione,  vexatur»  Quae 
omnia,  phaenomena  salubria  sunt  adspicienda,  at- 
que remedii  elFicaciam  probantia,  acleoque,  illis 
non  observatis,  necesse  est  quantitatem  pulveris 
in  unguento  augeri,  ut  validiores  exserantur  ef- 
fectus. Quando  autem  unguentum  ad  herpetis 
sicci  eradicationem  in  usum  trahere  cupias,  in- 
crustata superficies  antea  in  exulceratam  est  con- 
vertenda, quoniam  ex  observatione  minime  reagit 
planum  siccum  in  unguentum»  Optime  illud 
peragitur  imposito  emplastro  vesicatorio  ordina- 
rio, et  tunc,  exulceratione  facta , unguentum  pari 
modo  applicandum.  Diligatio  quotidie  renovatur, 
et  summa  cura  crustae,  quae  ulceri  insunt,  atque 
sanies  fomentationibus  tepidis  per  aegrum,  et  in- 
strumento per  chirurgum  eliminantur»  Fascia- 
tione  bis  sive  ter  reiterata  dolores  consuete  ali- 
quomodo  remittunt,  ulceris  superficies  impura  et 
sordida  fit,  decolorem  semper  crescentem  et  quo- 
dammodo squalide  marmoratam  induit,  et  sphaceli 
initium  atque  progressum,  quo  tota  illa  pars, 
quae  planum  exulceratum  proxima  efformet,  cor- 
rumpitur, nos  intueri  licet.  Exoritur  tunc  linea 
sphacelo  finem  ponens  et  maiori  inflammatione 
distinguenda,  quae  demortuum,  crustas  lividas 
' exhibens,  circumducit,  et  sub  his  salubrem  inci- 
pere suppurationem  sinit.  Nunc  temporis  ad  est 


momentum,  quo  uuguenturn  imponendum  mu- 
tari debeat.  Adhiberi  quidem  unguentum  nar- 
coticum solum  oportet,  quo  sphacelo  deleti  sepa- 
ratio bene  succedat;  in  contrariam  autem  rem,  si 
singulis  locis  lividitas  remaneat,  neque  exulceratio 
in  meliorem  vertatur,  pulvis  denuo,  sed  minori 
quantitate  ex  medici  iudicio  unguento  immisce- 
tur, ac  ita  impuri  perfecta  solutio  efficitur,  usque 
dum  ad  purum  unguentum  redire  permissum  est, 
quod  tum  sanationem  et  solum  peragere  valet. 
Solvitur  nempe  unguenti  impositione  reiterata 
superficies  tota  sphacelosa  ab  ipsa  subiacente  bene 
suppurante,  atque  ad  decimum  quartum  usque 
diem  certe  deiicitur.  Quo  facto  pura  apparet  su- 
perficies secretoria,  quae  velocem  admittit  sanatio- 
nem* Quodsi  autem  ulceris  malignitas  reverta- 
tur, totum  curationis  modum  pari  modo,  sive 
pulveris  admistione  pro  rerum  statu  immutata, 
repetitis  temporibus  in  usum  vocare  licebit. 
Mundities  et  accurata  deligationis  applicatio  au- 
tem sunt,  quae  maxime  celerem  adducunt  mede- 
lam, et  praecipue,  ne  internus  medicamentorum 
usus  negligatur  inspiciendum  est,  quo  prae  aliis 
lenis  in  tubum  intestinalem  et  organa  uropoetica 
pertinet  derivatio,  nec  non  diaeta  blanda  et  re- 
stricta, An  hic  Arsenicum  absorptum  et  san- 
guini ad  mixtum  imprimis  cachexiam  singularem 
debellet  non  dicam,  certissime  vero  caustici  in 

modum  agit.  Ceteroqiiin  usque  ad  hunc  actum 
nunquam  intoxicationis  exempla , unguento  tali 
modo  adhibito,  observarunt* 

Unguentum  narcoticum  proprimo  caustico 
basin  praebet,  haud  dubie  autem  et  multum  ad 
processum  singularem  affert,  quo  ulcus  sphaceli 
exortu  in  organon  merum  pus  secernens  converti 
videmus.  Nam  persuasum  mihi  habeo,  dum  arse- 
nicum in  supremum  ulceris  stratum  omnino  de- 
leterium  exserit  effectum,  unguenti  narcotica  actio- 
nem demulcere,  et  bonum  exitum  properare,  ita 
quidem  ut  metallicum  et  vegetabile  narcoticum 
vasorum  nervorumque  partium  inferiorum  haud 
affectorum  strata  intueatur,  ne  etiam  in  deletio- 
nem trahantur,  eorumque  functiones  erigat  ad 
futuram  suppurationem,  balsamum  autem  ad  le- 
nem et  modicum  impellat  partes  actuositatem, 
qua  vitati  deiectio  et  futura  sanatio  ponitur. 

Secundum  efficacissimum  ad  hanc  deletionem 
remedium  unguentum  corrosivum  Graefii  profero, 
quod  in  instituto  clinico  — chirurgico  — ^ ophthaU 
niiatrico  Berolinensi  similiter  sequenti  modo  ad- 
hibetur: 

Rec.  Pulv.  hydrarg.  mur.  corros*  Drach*  II* 
gummi  mimos  Scrup.  l* 

Aqua  destill.  Scrup.  1. 

IVI*  f.  ungt*  spissum  s*  tmguentura  corro- 
sivum. 


Penicilli  ope  unguentum  lineae  circiter  cras- 
situdine, sive  pro  rerum  conditione  altius,  ulcera- 
tae superficiei  illinitur,  et  ita  quidem  ut  ulceris  fi- 
nes ad  sesqui  fere  lineas  in  sanas  partes  super- 
grediatur. Nonnullis  post  unguenti  illitum  secun- 
dis praeterlapsis,  illud  siccescit  et  adhaerescit, 
atque  tunc  boleto  agarico,  striis  emplastri  adhae- 
sivi adstricto,  obtegitur*  Dimidia  hora  ab  unguenii 
applicatione  elapsa,  dolorem  summe  urentem 
sub  deligatione  sentit  aegrotus,  partes  ulceri  vici- 
nae inflammatione  mox  arripi,  atque  duabus  horis 
post,  ac  in  individuis,  maiori  quidem  incitahilitate 
praeditis,  iam  antea,  valde  intumescere  incipiunt. 
Sequenti  aut  tertio  aut  quarto  fortasse  die  saepius, 
si  late  pateat  malum  cui  applicitum  fuit  reme- 
dium, aut  maxime  si  facies  offensa  sit  et  incita- 
bilis  afllciatur  homo,  ptyalismus  incidere  solet. 
Ad  intumescentiara  inflammatoriam  et  ptyalis- 
mum graviorem  sedandum,  laxans  aliquod  aegro 
postero  die  porrigere  conducit.  Renovatio  deliga- 
tionis  tertio  fit  die:  boleto  ignario  caute  detracto, 
ne  haemorrhagiam  inutilem  causemus,  ulceris 
superficiem  nigra  sphacelosa  coriacea  crusta  ob- 
tectam invenimus,  quam  a sano  linea  seiungit 
optimum  pus  secernens.  Sub  hoc  adspectu  mox 
ulceri  unguentum  e Zinco  (Florum  Zinci  Drach.  I, 
Ungt,  pomad,  Unc,  I.)  imponimus,  et  hoc  usque 
ad  crustarum  solutionem  continuo  utimur,  quod 


post  quatuor  sive  quinque  iam  clles  intrare  soiet« 
Adducitur  etiam  totalis  cicatrisatio  huius  ungenti 
continuato  usu,  si  modo  iam  fuit  sanis  caruncu- 
lis carneis  obducta  ulceris  superficies.  Quodsi 
autem  singula  eius  loca  lividum  atque  mucosum 
referant  adspectum , crustis  iam  solutis,  haec  de- 
nuo,  unguento  e Zinco  sano  duntaxat  superim- 
posito, unguento  corrosivo  illinuntur.  Sanatio 
inter  tres  sive  quatuor  hebdomadas  certe  absolvi- 
tur, si  etiam  magna  iam  destructa  fuerit  cutis 
pars.  Sensim  sensimque  disparent,  prius  intumes- 
centia partium  vicinarum,  tunc  et  ptyalismus, 
qui  quidem  semper  optandus,  experientia  cum 
doceret,  curam,  illo  accesso,  eo  melius  et  securius 
procedere. 


CURRICULUM  VITAE 

EX  DECRETO 

GRATIOSI  MEDICORUM  ORDINIS  UNIVERSITATIS 
BEROLINENSIS  ADIECTUM. 


Ego,  loannes  Fridericus  Friebezeiser  die  decimo 
mensis  Iulii  Berolini  a MDCCCII.  patre  optimo,  prae- 
ceptore scholae  Parochiae  Luisianae  illius  urbis,  matre 
carissima  e gente  Davidiana  natus,  et  Christianae  re- 
ligioni secundum  Lutheri  formulas  addictus  sum. 
Quinto  autem  iam  aetatis  anno  maxime  mihi  dolenda 
fuit  mors  matris  dilectissimae,  quod  tamen  damnum 
pater,  post  annos  praeterlapsos  duos,  per  novercam 
optimam,  quae  nunc  adhuc  curam  gerit  pro  me,  omni 
modo  mihi  reparavit.  Primis  literarum  rudimentis  in 
schola  paterna  instructus,  ad  annum  aetatis  decimum 
quartum  a Cei.  viro  Bellermann  gymnasii  huius  urbis 
civibus  adscriptus  sum,  atque  in  eo  per  quatuor  an- 
nos iis  incubui  literis,  quae  ineundis  studiis  viam 
muniunt.  Hoc  temporis  spatio  inexorabile  fatum  unice 
dilectum  patrem  mihi  abstulit.  Mense  Aprili  a. 
MDCCCXX  in  numerum  alumnorum  instituti  mcdico- 
chirurgici  Friderico  - Guilelmani  receptus  sum,  et  ex 
tempore  hisce  interfui  praelectionibus:  Hodegeticen 

et  Logicen  Cei.  Wolff.  mihi  tradidit,  de  Botanice  et 
historia  naturali,  nec  non  de  Vita  111.  Link  praelec- 
tionibus adfui.  De  Zoologia  Cei.  Lichtenstein  audivi; 
ab  111.  Rudolphi  Encyclopaediae  medicae,  anatomes 
universae  nec  non  organorum  sensunm,  Entozoologiae 
et  Physiologiae  praecepta  accepi ; Osteologiam, 
Splanchnologiam,  Sy  ndesmologiam,  artem  formulas 

medicas  concinnandi  et  Anthropologiam  forensem  III. 
Kna]ie  me  docuit,  arti  cadavera  rite  dissecandi,  III. 
ruidolphi  et  III.  Knape  ducibus,  operam  navavi.  De 
Physice,  Chemia  et  Pharmacia  Cei.  Turte  nec  non 
lil.  Hermbstaedt  audivi;  Clar.  Eck  praelectionibus  de 
Physiologia  tam  generali  quam  speciali,  et  iis  Cei. 
Horkel  de  vita  vegetativa  adfui.  Adii  praelectiones 
Cei.  Osann  de  materia  medica  et  generali  et  speciali 
atque  de  fontibus  medicatis,  Cei.  Fr.  Huieland  de 
Paihologia  generali,  Semiotice  ac  Therapia  universali. 
111.  Horn  Palhologiam  specialem  et  morbos  syphiliti- 
cos n)ihi  illustravit.  Cei.  Kluge  de  Chirurgia  generali, 
de  morbis  ossium  primitus  mechanicis,  de  arte  obste- 
tricia et  arte  fascias  rite  imponendi  disserentem  au- 
divi eiusque  ab  exercitationibus  clinicis  non  abfui:  111 
Rust  in  Chirurgia  generali  et  speciali,  111.  Rust  et 
Cei.  Kluge  in  cursu  operationum  chirurgicarum  me 
instituerunt.  III.  Graefe  de  Chirurgia  generali  et  spe- 
ciali nec  non  de  Akiurgia  praelectionibus  interfui, 
eodemque  viro  111.  et  111.  Rust  in  clinico  chirurgico- 
ophlhalmiatrico  ducibus  glorior.  Ab  111.  C.  W.  Hufe- 
land  Therapia  speciali  et  Macrobiolice  imbutus  sum, 
scholasque  frequentavi  clinicas  medicas  111.  Hufeland 
eP  lll.iNeumann. 

His  studiis  peractis  in  nosocomio  Caritatis  Bero- 
linensi  per  annum  inedici  inferioris  munere  functus 
sum.  lam  vero  peracto  studiorum  cursu,  ac  tentamine 
examineque  rigoroso  coram  gratiosa  medicorum  facul- 
tate legitime  absolutis,  spero  fore,  ut,  dissertatione 
ihesibusque  rite  defensis,  summi  in  utraque  medicina 
honores  in  me  conferantur. 


THESES  DEFENDENDAE. 


I.  Via  vitalis  perverti  potest,  sine  materia 
organica  antea  iam  depravata. 

II»  Absqixe  crisi  nulla  terminatur  febris* 

HI*  Exanthemata  acuta  pro  crisi  non  sunt 
habenda* 

VI.  Qui  bonus  theoreticus , non  semper 
bonus  practicus* 

